pythainlp/thai-wiki-dataset-v4 huggingface dataset:
ทะเลกาลิลี

ทะเลกาลิลี (แอราเมอิกของชาวยิว: יַמּא דטבריא, גִּנֵּיסַר,) หรือ ทะเลสาบทิเบเรียส  หรือ คินเนเรท  เป็นทะเลสาบน้ำจืดในประเทศอิสราเอล เป็นทะเลสาบน้ำจืดซึ่งอยู่ต่ำที่สุดในโลก และเป็นทะเลสาบซึ่งอยู่ต่ำที่สุดเป็นอันดับ 2 ของโลก (รองจากทะเลเดดซีซึ่งเป็นทะเลสาบน้ำเค็ม) อยู่ต่ำกว่าระดับน้ำทะเลระหว่าง ทะเลสาบมีความยาวโดยรอบทะเลสาบประมาณ มีความยาวประมาณ และความกว้างประมาณ มีพื้นที่ และมีความลึกสูงสุดประมาณ ทะเลสาบกาลิลีรับน้ำบางส่วนจากน้ำพุใต้ดิน แต่แหล่งที่มาหลักคือแม่น้ำจอร์แดนซึ่งไหลผ่านทะเลสาบจากเหนือลงใต้และออกจากทะเลสาบที่เขื่อนเดกาเนีย
ภูมิศาสตร์.
ทะเลกาลิลีตั้งอยู่ทางตะวันออกเฉียงเหนือของประเทศอิสราเอล ระหว่างที่ราบสูงโกลันและภูมิภาคกาลิลีในหุบเขาทรุดจอร์แดน เกิดจากการแยกออกของแผ่นเปลือกโลกแอฟริกาและแผ่นเปลือกโลกอาระเบีย ดังนั้นพื้นที่บริเวณนี้จะมักเกิดแผ่นดินไหว และในอดีตเคยเกิดภูเขาไฟระเบิด มีหลักฐานจากหินบะซอลต์และหินอัคนีชนิดอื่น ๆ จำนวนมาก ซึ่งบ่งบอกถึงธรณีวิทยาของกาลิลี
ชื่อ.
ทะเลสาบแห่งนี้ถูกเรียกด้วยชื่อที่แตกต่างกันไปตลอดประวัติศาสตร์ โดยปกติแล้วชื่อจะขึ้นกับการตั้งถิ่นฐานอาศัยที่เด่น ๆ บนชายฝั่ง และเมื่อชะตากรรมของเมืองต่าง ๆ เปลี่ยนแปลงไป ชื่อของทะเลสาบก็เปลี่ยนแปลงไปด้วยเช่นกัน
ชื่อในภาษาฮีบรูสมัยใหม่คือ "คินเนเรท" มาจากคัมภีร์ฮีบรู ซึ่งปรากฏในชื่อ "ทะเลคินเนเรท" ในกันดารวิถี 34:11 และโยชูวา 13:27 และสะกดว่า כנרות "Kinerot" ในภาษาฮีบรู ใน โยชูวา 11:2 ชื่อนี้ยังพบในเอกสารต้นฉบับของยูการิตในมหากาพย์ Aqhat ชื่อ "คินเนเรท" ถูกระบุในฐานะชื่อเมืองในรายชื่อของ "เมืองที่มีกำแพงล้อม" ในโยชูวา 19:35 ศัพทมูลซึ่งเป็นที่เชื่อถืออย่างแพร่หลายสันนิษฐานว่าชื่อ "คินเนเรท" อาจมีต้นกำเนิดมาจากคำภาษาฮีบรูว่า "kinnor" ("พิณ") เพราะทะเลสาบมีรูปร่างเหมือนพิณ อย่างไรก็ตาม นักวิชาการเห็นพ้องว่าต้นกำเนิดของชื่อทะเลสาบคินเนเรทนั้นมาจากชื่อเมืองคินเนเรทซึ่งเป็นเมืองสำคัญในยุคสัมฤทธิ์และยุคเหล็ก และมีการขุดพบที่ Tell el-'Oreimeh แต่ในทางกลับกัน เมืองคินเนเรทก็อาจจะถูกตั้งชื่อตามแหล่งน้ำ และไม่มีหลักฐานใด ๆ ที่บ่งชี้ที่มาของชื่อเมือง
นักเขียนทั้งหมดของพันธสัญญาเดิมและพันธสัญญาใหม่ใช้คำเรียกว่า "ทะเล" (ฮีบรู יָם "yam", กรีก θάλασσα) ยกเว้นพระวรสารนักบุญลูกาที่เรียกว่า "ทะเลสาบเยนเนซาเรท" (ลูกา 5:1) จากคำภาษากรีกว่า λίμνη Γεννησαρέτ ("limnē Gennēsaret") "รูปคำภาษากรีกของ Chinnereth" ทาลมุดของบาบิโลนรวมถึงโยเซพุสระบุถึงทะเลสาบแห่งนี้ในชื่อ "ทะเลกิโนซาร์" ตามชื่อกิโนซาร์ซึ่งที่ราบขนาดเล็กอันอุดมสมบูรณ์ที่ตั้งอยู่ฝั่งตะวันตกของทะเลสาบ กิโนซาร์ยังเป็นอีกชื่อหนึ่งที่มาจากคำว่า "คินเนเรท"
คำว่า "กาลิลี" มาจากคำภาษาฮีบรูว่า "Haggalil" (הַגָלִיל) ซึ่งมีความหมายตรงตัวว่า "เขต" เป็นรูปย่อของ "Gelil Haggoyim" "เขตของบรรดาประชาชาติ" (อิสยาห์ 9:1) ในช่วงปลายคริสต์ศตวรรษที่ 1 ทะเลกาลิลีเป็นที่รู้จักแพร่หลายในชื่อ "ทะเลสาบทิเบเรียส" ตามชื่อเมืองทิเบเรียสซึ่งก่อตั้งขึ้นบนชายฝั่งด้านตะวันตกเพื่อเป็นเกียรติแก่จักรพรรดิติแบริอุส จักรพรรดิลำดับที่ 2 ของโรมัน ในพันธสัญญาใหม่ ชื่อ "ทะเลกาลิลี" ("thalassan tēs Galilaias") ถูกใช้ในพระวรสารนักบุญมัทธิว 4:18; 15:29, พระวรสารนักบุญมาระโก 1:16; 7:31 และพระวรสารนักบุญยอห์น 6:1 ในชื่อว่า "ทะเลกาลิลี คือทะเลทิเบเรียส" (θαλάσσης τῆς Γαλιλαίας τῆς Τιβεριάδος, "thalassēs tēs Galilaias tēs Tiberiados") ซึ่งเป็นชื่อในช่วงปลายคริสต์ศตวรรษที่ 1 ทะเลทิเบเรียสยังเป็นที่ถูกกล่าวถึงในเอกสารของโรมันและในทาลมุดเยรูซาเล็ม และได้รับการดัดแปลงเป็นชื่อในภาษาอาหรับว่า (بحيرة طبريا), "ทะเลสาบทิเบเรียส"
วัดราษฎร์บำรุง (จังหวัดนครศรีธรรมราช)

วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนขัน อำเภอช้างกลาง จังหวัดนครศรีธรรมราช
วัดราษฎร์บำรุง หรือ วัดใต้ เดิมชื่อ วัดคุดด้วน ที่ชื่อว่าวัดคุดด้วน มาจากเดิมมีต้นมังคุดขนาด 3 คนโอบต้นหนึ่งไม่มียอด ซึ่งต้นไม้ไม่มียอด ภาษาใต้ท้องถิ่น จะเรียกโด้ด้วน ต้นมังคุดโด้ด้วน
ตั้งวัดเมื่อ พ.ศ. 2247 ได้รับพระราชทานวิสุงคามสีมาเมื่อ พ.ศ. 2525 มีเจดีย์ที่สร้างขึ้นในสมัยอยุธยา วัดคุดด้วนเป็นวัดร้างมานานจนกระทั่งพระปลัดคง ลูกศิษย์พระอุปัชฌาย์กลาย มาเป็นเจ้าอาวาส แต่ที่ตั้งมีน้ำท่วมขังบ่อยคิดที่จะย้ายวัดไปสร้างที่ใหม่ ณ ทางตอนเหนือ ห่างจากวัดคุดด้วนเดิมไป ประมาณ 500 เมตร ณ ป่าไม้ขัน ซึ่งปัจจุบัน คือ วัดสวนขัน วัดคุดด้วนจึงร้างอีกครั้ง จนกระทั่งพ่อท่านคล้ายวาจาสิทธิ์ อุปสมบทได้ 5 พรรษา ท่านก็ได้มาพำนัก ณ วัดคุดด้วน เพื่อบูรณะเจดีย์คู่เก่าแก่ หลังจากนั้นท่านก็ได้ไปศึกษาวิปัสนากับอาจารย์หนู วัดสามพัน จังหวัดสุราษฎร์ธานี วัดคุดด้วนก็ร้างอีกครั้ง 
จน พ.ศ. 2497 ท่านคล้ายวาจาสิทธิ์ ขณะท่านเป็นเจ้าอาวาสวัดสวนขัน จึงได้บูรณะวัดคุดด้วนขึ้นมาใหม่ พร้อมเปลี่ยนชื่อวัดมาเป็น "วัดราษฎร์บำรุง" ตามที่ชาวบ้านได้ร่วมกันสร้าง
วัดมีรูปปั้นของพ่อท่านคล้ายวาจาสิทธิ์องค์ใหญ่สีทอง ประดิษฐานอยู่โดยหันหน้าไปทางลำคลอง และมีศาลา 1 หลังตั้งอยู่
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดน่าน พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดน่านทั้งจังหวัด
การร่วมบริหารกิจการในประเทศเยอรมนี

การร่วมบริหารกิจการในประเทศเยอรมนี  เป็นแนวคิดที่เกี่ยวข้องกับสิทธิของแรงงานในการมีส่วนร่วมในการบริหารบริษัทที่ทำงาน แนวคิดนี้เป็นที่รู้จักในภาษาเยอรมันว่า "มิทเบิชทิมมุง"  การร่วมบริหารกิจการมีเป้าหมายหลักอยู่ที่การให้สิทธิ์แรงงานได้มีสิทธิ์มีเสียงในการตัดสินใจของบริษัท ซึ่งรวมตั้งแต่การจัดการธุรกิจ สภาพความเป็นอยู่ของแรงงาน และการบริหารจัดการลูกจ้าง 
ในเยอรมนีมีกฎหมายสำคัญที่กำหนดการร่วมบริหารคือ "มิทเบิชทิมมุงซ์เกอเซ็ทซ์" ซึ่งตราในปี 1976 กฎหมายนี้อนุญาตให้แรงงานสามารถเบือกตั้งตัวแทนขึ้นมาอยู่ในตำแหน่งคณะกรรมการกำกับดูแลของบริษัทได้เกือบครึ่งหนึ่งของเก้าอี้ทั้งหมด กฎหมายนี้เป็นกฎหมายคนละส่วนกับกฎหมายว่าด้วยบริษัทฉบับหลักของเยอรมนีซึ่งคือ "อัคทีนเกอเซ็ทซ์" กฎหมายนี้บังคับใช้ทั้งกับบริษัทมหาชนและบริษัทเอกชนที่มีลูกจ้างมากกว่า 2,000 คน ส่วนในบริษัทที่มีลูกจ้าง 500–2,000 คน จะบังคับให้จำนวนเก้าอี้อยู่ที่หนึ่งในสามมาจากการเลือกตั้งของแรงงาน นอกจากนี้ยังมีอีกกฎหมายหนึ่งคือ "เบทรีบชแฟร์ฟัสซุงซ์เกอเซ็ทซ์" ซึ่งคุ้มครองสิทธิของแรงงานในการจัดตั้งสภาแรงงาน (เบทรีบชรัท) กฎหมายเหล่านี้ถือเป็นส่วนหนึ่งของกฎหมายแรงงานเยอรมัน
มุมมองต่อการร่วมบริหารกิจการ (codetermination) มีหลากหลายมุมที่ต่างกันไป เช่น ในมุมมองการปฏิวัคิสังคมเชื่อว่าแรงงานไม่ใช่จักรกลแต่เป็นพลเมืองที่พึงมีสิทธิเท่าเทียม รัฐบาลสมัยปรัสเซัยเชื่อว่าเป็นนโยบายที่ผ่อนปรนระหว่างนายจ้างกับลูกจ้างซึ่งช่วยป้องกันข้อขัดแย้วระหว่างสองฝ่าย
นักเศรษฐศาสตร์บางส่วนศึกษาพบว่าการในเอาการร่วมบริหารกิจการมาใช้เป็นผลดีในระยะยาวต่อประสิทธิภาพของบริษัท ในขณะที่บางส่วนปฏิเสธข้อกล่าวอ้างนี้ และเชื่อว่าความสูญเสียความมีประสิทธิภาพในการผลิตผ่านการต้องร่วมบริหารกิจการ เป็นผลเสียมากกว่า
ประเภท.
ในเยอรมนีแบ่งประเภทการมีส่วนร่วมบริหารได้สามประเภท คือ
การมีส่วนร่วมบริหารในตำแหน่งงาน.
ตามในกฎหมาย "เบทรีบชแฟร์ฟัซสุงซ์เกอเซ็ทซ์" (แบร์ทเฟเก; BetrVG, กฎหมายความสัมพันธ์ทางอุตสาหกรรม) แรงงานมีสิทธิ์ในการร่วมกำหนดตำแหน่งงานของตน แรงงานหนึ่ง ๆ จำเป็นต้องได้รับข้อมูลเกี่ยวกับตำแหน่งและภาระรับผิดชอบของตำแหน่งงานนั้น ไปจนถึงขั้นตอนการทำงาน (ดูเพิ่มที่กฎหมาย "อาร์ไบท์ซ์ชุทซ์เกอเซ็ทซ์")
การมีส่วนร่วมบริหารในการดำเนินกิจการ.
การมีส่วนร่วมบริหารด้านการดำเนินกิจการ ("Betriebliche Mitbestimmung"; เบทรีบลิเคอ มิทเบิชทิมมุง, Operational codetermination) เกี่ยวข้องกับการจัดการธุรกิจ การจัดหางาน แนวทางการจัดจ้าง สวัสดิการ การประเมินผลงาน เป็นต้น ทั้งหมดนี้ปรากฏในกฎหมาย "เบทรีบชแฟร์ฟัซซุงส์เกอเซ็ทซ์" (BetrVG) โดยดำเนินผ่าน "เบอทรีบชรัท" หรือ สภาแรงงาน
การมีส่วนร่วมบริหารในองค์กร.
การมีส่วนร่วมบริหารในองค์กร ("Unternehmensmitbestimmung"; อุนเทอร์เนเมนชมิทเบิชทิมมุง, Corporate codetermination) มีไว้สำหรับบริษัทเอกชน (GmbH) และบริษัทจำกัดมหาชน (AktG) กฎหมาย "ดริทเทิลเบอไทลิกุงเกอเซ็ทซ์" กำหนดให้หนึ่งในสามเก้าอี้ของคณะกรรมการกำกับดูแลต้องมาจากการเลือกตั้งโดยแรงงายในบริษัท (ถ้ามีลูกจ้างมากกว่า 500 น้อยกว่า 2000 คน) ส่วนบริษัทที่มีลูกจ้างเกิน 2000 คน กฎหมาย "มิทเบอชทิมมุงซ์เกอเซ็ทซ์" กำหนดจำนวนนี้อยู่ที่ครึ่งหนึ่ง
สำหรับในอุตสาหกรรมถ่านหิน เหมืองแร่ และเหล็กกล้า มีกฎหมาย "มนทัน-มิทเบิชทิมมุงซ์เกอเซ็ทซ์" ที่กำกับดูแล กฎหมายดังกล่าวผ่านในปี 1951 ถือเป็นกฎหมายแรกในระดับประเทศของเยอรมนีที่เกี่ยวกับการมีส่วนร่วมบริหาร#เปลี่ยนทาง
วัดสามพัน

วัดสามพัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรขึง อำเภอพระแสง จังหวัดสุราษฎร์ธานี ริมคลองฝั่งซ้ายของคลองอิปัน
วัดสามพันตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2464 เมื่อวันที่ 30 เมษายน พ.ศ. 2516 พระบาทสมเด็จพระมหาภูมิพลอดุลยเดชมหาราช บรมนาถบพิตร พร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบาทสมเด็จพระวชิรเกล้าเจ้าอยู่หัว ได้เสด็จมาที่วัดสามพันและได้ทำการยกช่อฟ้าอุโบสถ และทรงปลูกต้นชัยพฤกษ์ไว้ที่หน้าอุโบสถ 1 ต้น เมื่อ พ.ศ. 2554 วัดสามพันประสบกับอุทกภัยทำให้สิ่งก่อสร้างโบราณสถานตลอดถึงโบราณวัตถุต่าง ๆ ได้รับความเสียหายและสูญหายเป็นจำนวนมากเช่น โรงธรรมศาลา กุฏิ ฯลฯ
โบราณสถานและโบราณวัตถุมี อุโบสถสร้างเมื่อ พ.ศ. 2514 ภายในมีพระประธานซึ่งหม่อมเจ้าปิยะรังสิต รังสิตเป็นผู้ถวาย เมื่อประมาณ พ.ศ. 2514 เจดีย์พระอุปัชฌาย์หนู ซึ่งพ่อท่านคล้ายเป็นผู้สร้างไว้เมื่อ พ.ศ. 2469 ปูชนียวัตถุมี พระพุทธรูปศิลาแลง สร้างเมื่อ พ.ศ. 2455 พระลาก ซึ่งมีอายุประมาณ 100 ปี มีพระพุทธรูปสลักจากหินทรายแดง เป็นพระพุทธรูปสกุงช่างไชยา และมีศิลปวัตถุ ได้แก่ ชามเบญจรงค์ ถ้วยชามจีนสมัยเซ้ง
ทีมงานการผลิต

ทีมงานการผลิต (production team) คือกลุ่มของเจ้าหน้าที่เทคนิคที่ทำหน้าที่ผลิตการแสดงละคร, รายการโทรทัศน์, การบันทึกเสียง, หรือ ภาพยนตร์ โดยทั่วไปแล้ว โดยทั่วไปแล้ว คำนี้หมายถึงบุคลากรทั้งหมดที่รับผิดชอบด้านเทคนิคในการสร้างผลิตภัณฑ์เฉพาะ โดยไม่คำนึงว่าต้องใช้ความเชี่ยวชาญในขั้นตอนใดของกระบวนการ หรือมีส่วนร่วมในโครงการนานเพียงใด ตัวอย่างเช่น ในการแสดงละคร ทีมงานฝ่ายผลิตไม่เพียงแต่ประกอบด้วยทีมงานที่ดำเนินการ เท่านั้น แต่ยัง รวมถึงทั้ง ทีมงานฝ่ายปฏิบัติการ (Running crew) และยังรวมถึง ผู้อำนวยการผลิตละคร (theatrical producer), นักออกแบบ (designer) และ ผู้กำกับการแสดงละคร (theatre direction)
บริษัทการผลิต (production company) ในการ สร้างภาพยนตร์ ประกอบด้วย ทีมงานภาพยนตร์ (film crew) และ ทีมงานโทรทัศน์ (television crew) ใน การผลิตวิดีโอ
ในดนตรี คำว่า "ทีมงานการผลิต" (production team) มักหมายถึงกลุ่มของบุคคลที่รับหน้าที่เป็น "โปรดิวเซอร์เพลง" (record producer) ซึ่งโดยทั่วไปจะถูกสงวนไว้สำหรับบุคคลคนเดียว
แฟร์.ดี

แฟร์ไรน์เทอ ดีนซ์ทไลซ์ทุงซ์เกแวร์คซ์ชัฟท์  หรือเรียกโดยสั้นว่า แฟร์ดี (Verdi มักใช้รูป "ver.di"; [ˈvɛʁdiː]); แปลว่า: "สหภาพร่วมแรงงานบริการ") เป็นสหภาพแรงงานเยอรมันที่มีสำนักงานใหญ่อยู่ในเบอร์ลิน ก่อตั้งขึ้นในปี 2001 จากการรวมสหภาพแรงงานห้าสหภาพ และเป็นส่วนหนึ่งของสหพันธ์สหาพแรงงานเยอรมัน (DGB) แฟร์ดีมีสมาชิก 1.9 ล้านคน และถือเป็นสหภาพแรงงานที่ใหญ่ที่สุดในเยอรมันเป็นอันดับสอง รองจากอีเก เมทัลล์ สหภาพมีลูดจ้าง 3000 คน และมีรายรับกว่า 454 ล้านยูโรต่อปีจากค่าสมาชิกภาพ สหภาพแบ่งย่อยเป็น 10 เขตสหพันธรัฐ และห้าภาคส่วน ภายใต้คณะกรรมการบริหารแห่งชาติหรือ บุนเดิซฟ็อชตันท์ (Bundesvorstand) ประธานคนแรกของแฟร์ดีคือ ฟรังก์ เซิร์ซเคอ ตั้งแต่ก่อตั้งในปี 2001 ถึงเดือนกันยายน 2019 หลังจากนั้นจนถึงปัจจุบัน ฟรังก์ แวร์เนเคอ ได้รับเลือกตั้งขึ้นมาดำรงตำแหน่งต่อ
แฟร์ดีเกิดขึ้นจากการรวมตัวกันของห้าสหภาพแรงงาน คือ สหภาพลูกจ้างเงินเดือนเยอรมัน (DAG), สหภาพไปรษณีย์เยอรมัน (DPG), สหภาพการค้า การธนาคาร และประกัน (HBV), สหภาพสื่อ (IG Medien) และ สหภาพบริการสาธารณะ การขนส่ง และจราจร (ÖTV) ประวัติศาสตร์ของแฟร์ดีสามารถย้อนไปได้ถึงสมาคมผู้พิมพ์หนังสือเยอรมัน (แฟร์บันด์แดร์ด็อยท์เชินบุคดรุคเคอ, Verband der Deutschen Buchdrucker) ที่ก่อตั้งในปี 1866
สหภาพแบ่งการดำเนินงานเป็นสิบเขต ได้แก่ บาเดิน-วึทเทิมแบร์ค, บาแยร์น, แบร์ลิน-บรันเดินบวร์ค, ฮัมบวร์ค, เฮ็ซเซอ, นีเดอร์ซัคเซิน / เบรเมน, นอร์ด (ประกอบด้วยชเลสวิก-โฮลชไทน์, เม็คเล็นบวร์ค-ฟอร์พ็อมแมร์น), นอร์ดไรน์-เวสฟาเลีย, ไรน์ลันท์-ฟัล / ซาร์ลันท์ และเขตร่วมของซัคเซิน, ซัคเซิน-อันฮัลท์ กับ ทือริงเงอ
มิทเทิลชตันท์

มิทเทิลชตันท์ ([ˈmɪtl̩ˌʃtant] ; แปลตรงตัว: ชนชั้นกลาง) เป็นคำที่ใช้เรียกธุรกิจมั่นคงกลุ่มหนึ่งในเยอรมนี ออสเตรีย และสวิตเซอร์แลนด์ ที่ประสบความสำเร็จแม้ท่ามกลางการเปลี่ยนแปลงและความปั่นป่วนทางเศรษฐกิจ โดยทั่วไปมักให้การนิยมว่าเป็นหมวดหมู่เชิงสถิติของธุรกิจขนาดกลางและเล็ก (เอสเอ็มอี; หรือ) ที่มีรายรับต่อปีไม่เกิน 50 ล้านยูโร ลูกจ้างไม่เกิน 500 คน
อย่างไรก็ตาม ไม่มีคำนิยามแน่ชัดสำหรับกลุ่มธุรกิจมิทเทิลชตันท์ รวมถึงการแปลว่าเป็น "ธุรกิจเอสเอ็มอี" ก็ไม่ได้มีความหมายเทียบเท่ากับมิทเทิลชตันท์เสมอไป ธุรกิจขนาดใหญ่ที่เป็นธุรกิจกงสี เช่น รอแบร์ท บ็อช ก็อ้างว่าตนเป็นมิทเทิลสตันท์ เนื่องด้วยความรู้สึกเชิงบวกที่ติดมากับชื่อมิทเทิลชตันท์ คำว่ามิทเทิลชตันท์โดยส่วนใหญ่ใช้เรียกธุรกิจขนาดกลาง ตรงกันข้ามกับบริษัทจดทะเบียนขนาดใหญ่ นอกจากนี้จุดต่างสำคัญของมิทเทิลชตันท์อยู่ที่การมีชุดคุณค่าและการปฏิบัติทางธุรกิจร่วมกัน
ลุดวิก แอร์ฮัท รัฐมนตรีเศรษฐกิจผู้สร้างปาฏิหารย์ทางเศรษฐกิจให้แก่เยอรมนีตะวันตก  เคยกล่าวไม่เห็นด้วยกับการนิยามมิทเทิลสตันท์ในฐานะนิยามทางปริมาณ เขาให้ความสำคัญกับคุ๊ลักษณะอันเป็นตัวแทนของมิทเทิลชตัท์แบบเยอรมันมากกว่า และบรรยายว่ามิทเทิลสตันท์นั้น "เป็นเอทอสและคุณลักษณะพื้นฐานของการปฏิบัติตนในสังคมมากกว่า"
กองเรือยามฝั่ง กองเรือยุทธการ

กองเรือยามฝั่ง กองเรือยุทธการ  คือกองเรือสำหรับการปฏิบัติการยามฝั่งในบริเวณใกล้ฝั่งและชายฝั่ง ตั้งอยู่ที่ ท่าเทียบเรือแหลมเทียน ฐานทัพเรือสัตหีบ ตำบลสัตหีบ อำเภอสัตหีบ จังหวัดชลบุรี ผู้บัญชาการ กองเรือยามฝั่ง ได้แก่ พลเรือตรี ณัฐพล พรหมขุนทอง รองผู้บัญชาการ กองเรือยามฝั่ง ได้แก่ นาวาเอก ธเนตร อนามธวัช และ นาวาเอก พิเชษฐ์ พิมพ์ถนอม
ประวัติ.
หน่วยยามฝั่งในอดีต.
ประเทศไทยเริ่มต้นมีการใช้งานเรือยามฝั่งครั้งแรกในช่วงรัชสมัยของพระบาทสมเด็จพระมงกุฎเกล้าเจ้าอยู่หัว ซึ่งได้จัดหาเรือยามฝั่งลำแรกมาใช้งานชื่อว่า "เรือยามฝั่งหาญหักศัตรู" เป็นเรือยนต์ตอร์ปิโดที่สั่งมาใช้งานจากประเทศอังกฤษ ต่อมา พ.ศ. 2468 มีการปรับโครงสร้างเป็นรูปแบบกรมทหารเรือในสมัยรัชสมัยของพระบาทสมเด็จพระปกเกล้าเจ้าอยู่หัว และมีการก่อตั้งหมวดเรือยามฝั่งพร้อมทั้งจัดหาเรือยามฝั่งลำที่ 2–5 มาใช้งาน จากนั้นในปี พ.ศ. 2477 ได้มีการต่อเรือยามฝั่งลำที่ 7–12 มาประจำการเพิ่มเติม รวมถึงมีการเริ่มต้นแบบเรือตรวจฝั่งชุดแรก คือชุดเรือ ต.1 ประกอบไปด้วยเรือ ต.1–6
ใน พ.ศ. 2489 ตรงกับรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร ได้มีการเปลี่ยนชื่อหน่วยต้นสังกัดของหมวดเรือยามฝั่งเป็น กองเรือยุทธการ และมีการควบรวมหมวดเรือปืนและหมวดเรือใช้ตอร์ปิโดเข้าด้วยกันและใช้ชื่อว่า กองเรือตรวจอ่าว ในเวลานั้นกองทัพเรือได้รับมอบเรือรบมาจากสหรัฐ เป็นเรือประเภทตรวจการณ์ปราบเรือดำน้ำ ซึ่งกองทัพเรือไทยได้เปลี่ยนประเภทมาใช้งานเป็นเรือยนต์ปืนตรวจฝั่ง ชุดเรือ ต.81–84 และรับเรือตรวจการใกล้ฝั่งอีกชุดจากสหรัฐตามข้อตกลงทางทหารในเวลานั้น กำหนดให้เป็นชุดเรือ ต.11–110 จำนวน 10 ลำ และเรือชุดสุดท้ายคือเรือตรวจการณ์ชายฝั่ง กำหนดให้เป็นชุดเรือ ต.21–212 จำนวน 12 ลำ
ใน พ.ศ. 2511 กองทัพเรือได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานพระราชดำริและพระบรมราชวินิจฉัยในการต่อเรือใขึ้นใช้งานเอง จึงมีการจัดสร้างเรือตรวจการณ์ใกล้ฝั่งชุดเรือ ต.91–99 จำนวน 9 ลำโดยกองทัพเรือเป็นผู้ดำเนินการเอง โดยเรือชุดนี้ถูกเรียกขานว่าเป็น "เรือของพ่อ"
ก่อตั้งกองเรือยามฝั่ง.
กองเรือยามฝั่ง กองเรือยุทธการ ก่อตั้งขึ้นเมื่อวันที่ 1 เมษายน พ.ศ. 2552 ตามพระราชกฤษฎีกาแบ่งส่วนราชการกองทัพเรือในการปรับโครงสร้างหน่วยจากส่วนกำลังพลจากกองบัญชาการกองเรือยุทธการ และอัตราทางเรือของกองเรือตรวจอ่าว หมวดเรือที่ 2 และหมวดเรือที่ 3 บางส่วน คือเรือตรวจการณ์ใกล้ฝั่ง (ตกฝ.) และเรือตรวจการณ์ชายฝั่ง (ตกช.) ก่อตั้งขึ้นเป็นกองเรือยามฝั่ง และปฏิบัติหน้าที่เป็นหน่วยยามฝั่งของไทย
ภารกิจ.
กองเรือยามฝั่ง กองเรือยุทธการ มีภารกิจหลักในการจัดกำลังสำหรับปฏิบัติงานด้านยามฝั่ง การรักษากฎหมายทางทะเลตามเขตอำนาจของทหารเรือ รักษาความมั่นคงทางทะเลในพื้นที่ใกล้ฝั่งและชายฝั่ง การช่วยเหลือผู้ประสบภัยทางทะเล ปกป้องแหล่งเศรษฐกิจที่สำคัญทางทะเล และการควบคุมดูแลเรือพาณิชย์ในภาวะวิกฤตต่าง ๆ
โดยปกติ กองเรือยามฝั่ง กองเรือยุทธการ จะส่งเรือไปประจำการตามทัพเรือภาคต่าง ๆ เพื่อปฏิบัติงานในแต่ละพื้นที่ ภายใต้ขั้นตอนปฏิบัติหลัก 4 ข้อ คือ การเตรียมการ การเฝ้าตรวจและตรวจการ การพิสูจน์ฝ่ายและตรวจค้น และการสกัดกั้นทำลาย
กฎหมายและพระราชบัญญัติที่เกี่ยวข้อง.
เนื่องจากการปฏิบัติหน้าที่ยามฝั่งของกองเรือยามฝั่ง ทำให้มีกฎหมายและพระราชบัญญัติที่ให้อำนาจกับเจ้าหน้าที่ทหารเรือในการปฏิบัติหน้าที่จำนวน 28 ฉบับ ได้แก่
โครงสร้าง.
กองเรือยามฝั่ง กองเรือยุทธการ มีโครงสร้าง ดังนี้
เรือในประจำการ.
กองเรือลำน้ำ กองเรือยุทธการ มีเรือในประจำการสำหรับปฏฺบัติการต่าง ๆ ในลำน้ำ ดังนี้
มุมกล้อง

มุมกล้อง หมายถึงตำแหน่งเฉพาะที่กล้องภาพยนตร์หรือกล้องวิดีโอถูกวางไว้เพื่อถ่ายทำฉากหนึ่ง ๆ ฉากหนึ่งอาจถ่ายทำจากมุมกล้องหลายมุมพร้อมกัน ซึ่งจะทำให้เกิดประสบการณ์และอารมณ์ที่แตกต่างกัน มุมกล้องแต่ละแบบจะส่งผลต่อผู้ชมในวิธีที่ต่างกัน และส่งผลต่อการรับรู้ของผู้ชมต่อฉากที่ถ่ายทำ มีหลายแนวทางที่ผู้ควบคุมกล้องสามารถใช้เพื่อสร้างผลกระทบนี้
มุมกล้องและผลกระทบ.
ประเภทของมุมกล้องรวมถึง:
ตำแหน่งที่กล้องวางอยู่สัมพันธ์กับวัตถุสามารถส่งผลต่อวิธีที่ผู้ชมรับรู้วัตถุนั้น มุมกล้องเหล่านี้รวมถึง มุมสูง มุมต่ำ มุมมองนก และ มุมมองหนอน มุมมองคือระยะทางและมุมที่กล้องมองและบันทึกวัตถุ
นอกจากนี้ยังรวมถึงมุมระดับสายตา มุมจากไหล่ และ มุมมองบุคคล มุมสูงคือการที่กล้องอยู่สูงกว่าวัตถุและมองลงมาที่วัตถุ มุมสูงสามารถทำให้วัตถุดูเล็ก อ่อนแอ หรือเปราะบาง ขณะที่มุมต่ำคือการที่กล้องอยู่ต่ำกว่าวัตถุและทำให้วัตถุดูทรงพลังหรือคุกคาม มุมกลางหรือมุมระดับสายตาไม่มีผลทางจิตวิทยาต่อผู้ชม มุมนี้คือเมื่อกล้องอยู่ในระดับเดียวกับวัตถุ
มุมมองบุคคลคือการแสดงภาพที่ผู้ชมเห็นผ่านสายตาของวัตถุ มุมมองบุคคลบางแบบใช้ กล้องมือถือ เพื่อสร้างภาพลวงว่าผู้ชมกำลังมองผ่านสายตาของวัตถุ
มุมมองนก คือการถ่ายภาพจากเหนือฉากโดยตรงเพื่อแสดงทิวทัศน์และความสัมพันธ์ของนักแสดงกับ
มุมมองหนอนคือลักษณะที่กล้องมองขึ้นจากพื้นดิน ทำให้ผู้ชมรู้สึกว่ากำลังมองขึ้นไปที่ตัวละครจากตำแหน่งต่ำ และมักแสดงถึงมุมมองที่เด็กหรือสัตว์เลี้ยงจะมี เมื่อต้องพิจารณามุมกล้อง ควรจำไว้ว่าช็อตแต่ละช็อตคือช็อตเดี่ยว และมุมกล้องควรถูกนำมาพิจารณาในบริบทของฉากและภาพยนตร์
มุมเอียง หรือที่เรียกว่ามุมคันเต้ หรือเพียงแค่มุมเอียง คือมุมที่กล้องเอียงไปทางซ้ายหรือขวา มุมที่ผิดธรรมชาตินี้กระตุ้นความรู้สึกว่าภาพกำลังออกนอกสมดุลหรือเกิดความไม่สงบทางจิตใจแก่ผู้ชม
ประเภทของช็อต.
มีช็อตหลายประเภทที่สามารถใช้จากมุมเหล่านี้ได้ ช็อตระยะไกลมากคือช็อตที่อยู่ห่างจากวัตถุเป็นอย่างมากและอาจไม่แสดงบุคคลเลย
ช็อตระยะไกลมากมักถ่ายจากมุมสูงเพื่อให้ผู้ชมสามารถมองลงมาที่ฉากหรือทิวทัศน์ ช็อตระยะไกลมากมักถูกใช้เพื่อเริ่มฉากหรือเรื่องราว และแสดงให้ผู้ชมเห็นทิวทัศน์ การถ่ายทำที่เหลือมักทำในมุมระดับสายตาหรือมุมมองบุคคล แม้ว่าจะสามารถถ่ายช็อตด้วยมุมใดก็ได้ มีช็อตระยะไกลที่แสดงวัตถุแม้ทิวทัศน์ยังคงครองกรอบภาพ
จากนั้นมีช็อตระยะกลางไกลที่ให้ความสำคัญเท่าๆ กันระหว่างวัตถุและทิวทัศน์ โดยวัตถุและทิวทัศน์มีสัดส่วนประมาณ 50/50 ในกรอบภาพ ถัดมาคือช็อตกลางที่เน้นไปที่ตัวละคร โดยเป็นช็อตตั้งแต่หัวเข่าถึงเอว จากนั้นมีช็อตกลางใกล้ที่แสดงตั้งแต่เอวถึงอกและขึ้นไป ช็อตใกล้จะแสดงเฉพาะส่วนหัวไหล่หรืออาจแน่นขึ้นไปที่หัวเล็กน้อย
สุดท้ายคือช็อตใกล้มากซึ่งแสดงเพียงส่วนหนึ่งของร่างกาย โดยปกติอาจเป็นตา มือ หรือส่วนอื่นๆ ช็อตเหล่านี้สามารถใช้ร่วมกับมุมกล้องที่กล่าวถึงข้างต้นได้ทุกแบบ
เทคนิคการผลิต.
ในระหว่างกระบวนการผลิตและการตัดต่อหลังการถ่ายทำ จำเป็นต้องกำหนดรหัสเฉพาะให้กับแต่ละมุมกล้อง โดยระบุเป็น "ฉาก" ตัวอย่างเช่น: "ฉาก 24C" โดยตัวอักษรของมุมกล้องมักจะถูกออกเสียงในกองถ่ายโดยใช้ ตัวอักษรแบบนาโต หรืออักษรวิทยุแบบเก่าของตำรวจ ตัวอย่างเช่น "ฉาก 24C" จะออกเสียงว่า "ฉาก 24, ชาร์ลี" ตัวอักษรบางตัวจะถูกหลีกเลี่ยงเนื่องจากอาจดูคล้ายตัวเลขหรืออักษรตัวอื่นเมื่อเขียน (เช่น "S" อาจดูคล้ายกับ "5")
เหตุวิทยุติดตามตัวระเบิดในประเทศเลบานอน พ.ศ. 2567

เมื่อวันที่ 17 กันยายน 2024 เวลาประมาณ 15:30 EEST วิทยุติดตามตัวส่วนบุคคลที่ใช้งานโดยสมาชิกของฮิซบุลลอฮ์ พรรคการเมืองและกองกำลังสัญชาติเลบานอน เกิดการระเบิดเองทั่วประเทศเลบานอนและซีเรีย หน่วยงานข่าวกรองของอิสราเอลเป็นผู้ก่อเหตุผ่านทำการดักระบบรับสารของเพจเจอร์เหล่านี้และทำการเจาะระบบหรือ “แฮ็ก” เพื่อกระตุ้นให้เกิดการระเบิด ตามที่แหล่งข้อมูลไม่ระบุชื่อของ "เดอะนิวยอร์กไทมส์" ระบุ มีผู้เสียชีวิตอย่างน้อย 12 ราย และบาดเจ็บมากกว่า 2,750 คน ซึ่งในทั้งผู้บาดเจ็บและเสียชีวิตมีเด็กและพลเมืองที่ไม่ได้เป็นสมาชิกฮิซบุลลอฮ์ ฮิซบุลลอฮ์ระบุว่านี่ถือเป็นการละเมิดความปลอดภัยครั้งใหญ่ที่สุดที่เคยมีมาของฮิซบุลลอฮ์
หลายพื้นที่ในเลบานอนได้รับผลกระทบ รวมถึงเบรุตในย่านชานเมืองดาฮิเยฮ์, เลบานอนใต้ และในเทือกเขาเบกาอะฮ์บนพรมแดนซีเรีย ไปจนถึงในดามัสกัส ประเทศซีเรีย กระนั้นไม่เป็นที่ทราบแน่ชัดว่าเพจเจอร์ที่ระเบิดมีเฉพาะของสมาชิกฮิซบุลลอฮ์เท่านั้นหรือไม่ เหยื่อจากการระเบิดถูกส่งตัวเข้ารับการรัแษาในมากกว่า 150 โรงพยาบาลทั่วเลบานอนท่ามกลางความโกลาหล ในจำนวนผู้เสียชีวิตมีสมาชิกระดับปฏิบัติการของฮิซบุลลอฮ์สองคน เด็กสองคน และบุคลากรทางการแพทย์สี่คน
นับตั้งแต่เดือนกุมภาพันธ์ 2024 นายพลใหญ่ของฮิซบุลลอฮ์ ฮัสซัน นัสรัลลอฮ์ ประกาศให้สมาชิกของกลุ่มเปลี่ยนมาใช้เพจเจอร์แทนมือถือซึ่งระบบเครือข่ายถูกอิสราเอลเจาะเข้าไปก่อนหน้า โดยฮิซบุลลอฮ์ได้สั่งซื้อเพจเจอร์ใหม่รุ่น โกลด์อะพอลโล เออาร์ 924 อันมีรายงานการนำเข้ามายังเลบานอนไม่นานหลังจากนั้น
ในวันที่ 18 กันยายน เกิดการระเบิดระลอกที่สองจากวิทยุสื่อสาร มีผู้เสียชีวิตอย่างน้อยสามราย
ขีปนาวุธนำวิถีต่อต้านรถถัง

ขีปนาวุธนำวิถีต่อต้านรถถัง (ATGM), ขีปนาวุธต่อต้านรถถัง, อาวุธนำวิถีต่อต้านรถถัง (ATGW) หรือ อาวุธนำวิถีต่อต้านยานเกราะ เป็นขีปนาวุธนำวิถีที่ออกแบบมาเพื่อโจมตีและทำลายยานพาหนะหุ้มเกราะที่มีเกราะหนัก ขีปนาวุธต่อต้านรถถังมีหลายขนาด ตั้งแต่อาวุธแบบยิงจากบ่า ซึ่งทหารคนเดียวสามารถพกพาได้ ไปจนถึงอาวุธขนาดใหญ่ที่ติดตั้งบนขาตั้งซึ่งต้องใช้ทีมในการขนย้ายและยิง หรือระบบขีปนาวุธที่ติดตั้งบนยานพาหนะและอากาศยาน
อาวุธต่อต้านรถถังแบบใช้มือพกพาในยุคก่อน เช่น ปืนต่อต้านรถถัง และทุ่นระเบิดต่อต้านรถถัง มีระยะยิงที่สั้นมาก บางครั้งอยู่ในระดับไม่กี่เมตรหรือเพียงสิบเมตร ระบบขีปนาวุธต่อต้านรถถังหัวรบแรงระเบิดสูงต่อต้านเกราะ (HEAT) ที่ใช้จรวดขับเคลื่อน เริ่มปรากฏในช่วงสงครามโลกครั้งที่สอง ขยายระยะยิงออกไปเป็นระดับหลายร้อยเมตร แต่ความแม่นยำยังต่ำ การยิงเป้าหมายในระยะนี้ส่วนใหญ่ขึ้นอยู่กับโชค การผสมผสานระหว่างการใช้จรวดและการนำทางแบบขีปนาวุธนำวิถีด้วยสายไฟ ทำให้อาวุธเหล่านี้มีประสิทธิภาพมากกว่าอาวุธในยุคก่อน และช่วยให้ทหารราบเบามีขีดความสามารถในการต่อสู้กับรถถังที่พัฒนาในยุคหลังสงครามได้ การแนะนำระบบการนำวิถีแบบกึ่งอัตโนมัติในทศวรรษ 1960 ยิ่งเพิ่มประสิทธิภาพของขีปนาวุธต่อต้านรถถังมากขึ้นอีก
ข้อมูลเมื่อ 2016[ [update]] ขีปนาวุธต่อต้านรถถังถูกใช้งานโดยมากกว่า 130 ประเทศ และกลุ่มที่ไม่ใช่รัฐจำนวนมากทั่วโลก รถถังหลักในยุคหลังสงครามเย็นที่ใช้เกราะผสมและเกราะปฏิกิริยาได้รับการพิสูจน์แล้วว่าทนทานต่อขีปนาวุธต่อต้านรถถังขนาดเล็ก
ผู้อำนวยการสร้าง

ผู้อำนวยการสร้างฝ่ายบริหาร หรือ ผู้อำนวยการสร้าง (Executive producer หรือ EP) เป็นหนึ่งในตำแหน่งที่สำคัญที่สุดในการผลิตสื่อ ขึ้นอยู่กับประเภทของสื่อที่เกี่ยวข้อง ผู้อำนวยการสร้างอาจเกี่ยวข้องกับ การจัดการบัญชี หรือปัญหาทางกฎหมาย (เช่น ลิขสิทธิ์ หรือ ค่าสิทธิ์) ในภาพยนตร์ ผู้อำนวยการสร้างมักจะมีส่วนในการสนับสนุนงบประมาณของภาพยนตร์ และระดับการมีส่วนร่วมของพวกเขาขึ้นอยู่กับโครงการ บางคนเพียงแค่จัดหาเงินทุน ขณะที่บางคนมีส่วนร่วมในกระบวนการสร้างภาพยนตร์
ภาพยนตร์.
ในภาพยนตร์ ผู้อำนวยการสร้างอาจมีบทบาทในการจัดหาเงินทุนสำหรับภาพยนตร์ มีส่วนร่วมในการสร้างสรรค์ผลงาน หรือทำงานในกองถ่าย หน้าที่ของพวกเขาแตกต่างกัน ตั้งแต่การหาเงินทุนหรือนักลงทุนสำหรับโครงการภาพยนตร์ ไปจนถึงการดูแลด้านกฎหมาย การเขียนบท การตลาด การให้คำปรึกษา และการกำกับดูแล
ผู้อำนวยการสร้างมีบทบาทที่แตกต่างกันทั้งในด้านความเกี่ยวข้อง ความรับผิดชอบ และอำนาจ บางคนควบคุมการผลิตทุกขั้นตอน บางคนดูแลเฉพาะโปรดิวเซอร์ของโครงการ ขณะที่บางคนมีส่วนเกี่ยวข้องเพียงในชื่อเท่านั้น
การให้เครดิตผู้อำนวยการสร้างในอุตสาหกรรมภาพยนตร์เพิ่มขึ้นเมื่อเวลาผ่านไป ในช่วงกลางถึงปลายทศวรรษ 1990 มีผู้อำนวยการสร้างเฉลี่ยไม่ถึงสองคนต่อภาพยนตร์ แต่ในปี ค.ศ. 2000 ตัวเลขนี้เพิ่มขึ้นเป็น 2.5 (มากกว่าจำนวนผู้สร้างภาพยนตร์ทั่วไป) และในปี ค.ศ. 2013 ค่าเฉลี่ยอยู่ที่ 4.4 คนต่อภาพยนตร์ สาเหตุหนึ่งที่ทำให้จำนวนผู้อำนวยการสร้างเพิ่มขึ้นคือความต้องการกระจายความเสี่ยง ไม่ว่าจะเป็นเพราะต้นทุนการผลิตที่สูงขึ้นของภาพยนตร์ที่มีงบประมาณสูง ซึ่งมักจะเป็นความร่วมมือของหลายสตูดิโอ หรือการดึงดูดนักลงทุนหลายรายสำหรับภาพยนตร์อิสระที่มีงบประมาณต่ำ
โทรทัศน์.
ในโทรทัศน์ ผู้อำนวยการสร้างมักมีบทบาทโดยตรงในการผลิต โดยมักจะดูแลเนื้อหาด้านการสร้างสรรค์ วางแผนและจัดตารางการถ่ายทำร่วมกับโปรดิวเซอร์และทีมงาน และอาจมีส่วนเกี่ยวข้องกับการจัดการงบประมาณของการผลิตด้วย นักเขียนบางคน เช่น แอรอน ซอร์กิ้น สตีเฟน เจ. แคนเนลล์ ทีนา เฟย์ และ ไรอัน เมอร์ฟี ทำงานทั้งในฐานะผู้สร้างและผู้อำนวยการสร้างของรายการเดียวกัน
เช่นเดียวกับในภาพยนตร์ การให้เครดิตในตำแหน่งผู้อำนวยการสร้างในโทรทัศน์มักจะมอบให้กับบุคคลที่มีส่วนร่วมในการผลิตในระดับที่ไม่เกี่ยวข้องกับกระบวนการผลิตโดยตรง เช่น เจ้าของบริษัทที่ผลิตรายการนั้น ในกรณีที่มีผู้อำนวยการสร้างหลายคนในรายการโทรทัศน์ ผู้อำนวยการสร้างที่รับผิดชอบการผลิตในชีวิตประจำวันมักจะเรียกว่า ผู้จัดรายการ หรือผู้อำนวยการสร้างหลัก
ดนตรี.
ในวงการดนตรีค่ายเพลงมักจะแยกความแตกต่างระหว่างผู้อำนวยการสร้างและโปรดิวเซอร์ดนตรี ผู้อำนวยการสร้างมีหน้าที่ในการตัดสินใจทางธุรกิจและเมื่อไม่นานมานี้ มีหน้าที่ในการจัดการบันทึกเสียงร่วมกับโปรดิวเซอร์ดนตรี ขณะที่โปรดิวเซอร์ดนตรีมีหน้าที่ในการผลิตดนตรี บางครั้งผู้อำนวยการสร้างยังเป็นผู้จัดการการบันทึกเสียงและเลือกทีมงานที่เกี่ยวข้อง เช่น วิศวกรเสียง และ นักดนตรีรับจ้าง
วิดีโอเกม.
ใน อุตสาหกรรมวิดีโอเกม ตำแหน่ง "ผู้อำนวยการสร้าง" ไม่ได้มีคำจำกัดความที่ชัดเจน อาจหมายถึงโปรดิวเซอร์ภายนอกที่ทำงานให้กับ ผู้จัดจำหน่ายวิดีโอเกม ซึ่งทำงานร่วมกับ ผู้พัฒนาเกม 
ตัวอย่างเช่น ในปี ค.ศ. 2012 เจย์-ซี ได้รับการประกาศให้เป็นผู้อำนวยการสร้างเกม "NBA 2K13
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดตราด พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดตราดทั้งจังหวัด
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดตราด พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดตราดทั้งจังหวัด
สงครามแม่มดเพลิง

สงครามแม่มดเพลิง  เป็นซีรีส์มังงะญี่ปุ่นที่เขียนและวาดภาพประกอบโดยริว มิซุนางิ การ์ตูนเรื่องนี้ตีพิมพ์ลงใน "Good! Afternoon" นิตยสารเซเน็งของสำนักพิมพ์โคดันชะ ตั้งแต่เดือนมีนาคม 2010 ถึงเดือนกุมภาพันธ์ 2022 และถูกจัดพิมพ์รวมเล่มทั้งหมด 17 เล่ม ถูกดัดแปลงเป็นซีรีส์อนิเมะทางโทรทัศน์โดยเจซีสตาฟ ออกอากาศในญี่ปุ่นตั้งแต่เดือนมกราคมถึงมีนาคม 2014
เนื้อเรื่อง.
โฮโนกะ ทากามิยะ นักเรียนมัธยมปลายธรรมดาที่ใช้ชีวิตปกติ อย่างไรก็ตาม ปัญหาใหญ่ในชีวิตของเขาคือ อายากะ คางาริ ไอดอลสาวสวยและ 'เจ้าหญิง' ของโรงเรียน โฮโนกะนั่งอยู่ข้างอายากะในห้องเรียน โฮโนกะมักถูกแฟนคลับของเธอรุมทำร้าย แม้จะแค่ทักทายหรือพูดคุยกันเล็กน้อยก็ตาม
อย่างไรก็ตาม วันหนึ่ง ขณะที่เขากำลังทิ้งขยะ อาคารเรียนก็ถูกเหวี่ยงลอยมาทางเขาอย่างลึกลับ โชคดีที่มีแม่มดปรากฏตัวขึ้นมาช่วยเขาและขับไล่ผู้โจมตี อายากะเผยตัวว่าเธอเองคือแม่มด ซึ่งคอยติดตามและปกป้องเขามาโดยตลอด
ให้เสียงโดย: ยูซูเกะ โคบายาชิ
โฮโนกะเป็นนักเรียนมัธยมปี 2 วันหนึ่ง เขาถูกโจมตีโดยกลุ่มที่เรียกตัวเองว่า "ทาวเวอร์วิช" ซึ่งพยายามลอบสังหารเขา แต่แล้วการโจมตีก็ถูกขัดขวางโดยอายากะ เธอเปิดเผยตัวว่าเป็นแม่มดจากกลุ่ม "เวิร์คช็อปวิช" และคอยปกป้องโฮโนกะมานานแล้ว หลังจากไม่ต้องปิดบังภารกิจของเธออีกต่อไป อายากะจึงตัดสินใจสร้างมิตรภาพกับเขา ซึ่งสร้างความไม่พอใจให้กับเพื่อนร่วมชั้นส่วนใหญ่
ไม่นานหลังจากอายากะเปิดเผยความลับ โฮโนกะก็ขอเป็นศิษย์เพื่อคอยช่วยเหลือเธอ หนึ่งในสาเหตุหลักที่โฮโนกะถูกเพ่งเล็งเนื่องจากความลับอันเป็นปริศนา พลังลี้ลับที่สิงสถิตภายในตัวเขาที่เรียกว่าเอเวอร์มิลเลียน หรือเจ้าหญิงขาว สิ่งมีชีวิตนี้สามารถแปลงร่างเป็นมนุษย์ และมอบพลังเวทมนตร์อันยิ่งใหญ่ให้กับโฮโนกะได้
ในภายหลังมีการเปิดเผยว่าเหตุการณ์ระหว่างแม่ของเขากับคาซาเนะส่งผลให้โฮโนกะได้รับเลือดของคาซาเนะ จึงถูกเธอรับเป็นลูกศิษย์เพื่อฝึกฝนทักษะและพัฒนาพลังต่อไป ในการพบกันครั้งแรกกับอายากะ ร่างสถิตดั้งเดิมของเอเวอร์มิลเลียน เขาได้ทำสัญญากับเจ้าหญิงขาวเพื่อช่วยชีวิตอายากะ โดยย้ายวิญญาณของแม่มดเข้ามาในร่างของเขา ซึ่งได้รับการชำระล้างโดยไม่ตั้งใจจากพลังอันมหาศาลและหัวใจอันบริสุทธิ์ของโฮโนกะ ข้อตกลงนี้เชื่อมโยงชีวิตอายากะ อธิบายความสามารถของเธอในการควบคุมพลังของเจ้าหญิงขาว รวมถึงความทุ่มเทของเธอที่มีต่อโฮโนกะ
 ให้เสียงโดย: อาซามิ เซโตะ
 นักเรียนไอดอลและลูกสาวของผู้อำนวยการโรงเรียน เป็นหญิงสาวที่งดงาม ฉลาด และสง่างาม
ระบบโคนามิ 573

System 573 เป็นแผงระบบเกมอาร์เคดที่ผลิตโดย โคนามิ โดยอิงจากเครื่องเล่นเกม PlayStation ดั้งเดิม ฮาร์ดแวร์นี้ถูกใช้เป็นหลักในซีรีส์เกมอาร์เคด Bemani ของ โคนามิ รวมถึงซีรีส์ "Dance Dance Revolution" ที่ได้รับความนิยมซึ่งเปิดตัวในปี 1998 System 573 สามารถกำหนดค่าได้ด้วยบอร์ดขยาย IO ต่าง ๆ เพื่อเพิ่มอินพุตหรือเอาต์พุต เช่น บอร์ด I/O แบบอนาล็อกและดิจิทัลสำหรับ Dance Dance Revolution และเกม Bemani อื่น ๆ ระบบที่มีบอร์ด IO เหล่านี้มักถูกเรียกว่า System 573 Analog และ System 573 Digital ตามลำดับ นอกจากนี้ยังมีอีกเวอร์ชันหนึ่งที่เรียกว่า System 573 Satellite Terminal ซึ่งช่วยให้สามารถเชื่อมต่อตู้ได้สูงสุดแปดตู้เข้ากับตู้ส่วนกลาง
ชื่อของบอร์ดนี้มีที่มาจากการเล่นคำในภาษาญี่ปุ่น ตัวเลขแต่ละตัวในภาษาญี่ปุ่นสามารถอ่านได้หลายแบบซึ่งชื่อโคนามิเป็นหนึ่งในหลาย ๆ ตัว สามารถอ่านได้ว่า "ห้า-เจ็ด-สาม"
ถุนเถียน

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ถุนเถียน (屯田) หรือ ถุนเขิ่น (屯墾) เป็น "นิคมการทหาร-การเกษตร"ที่ชายแดนรูปแบบหนึ่งในประวัติศาสตร์จีน กองทหารถูกส่งไปภูมิประเทศทุรกันดารในชายแดนจีนเพื่อปรับเปลี่ยนที่ดินที่ไม่มีการเพาะปลูกให้กลายเป็นอาณานิคมแบบตั้งถิ่นฐานที่ทำการเกษตรแบบพึ่งพาตนเอง กล่าวอีกนัยหนึ่งคือทหารมีอีกบทบาทเป็นเกษตรกร ระบบนี้ยังถูกปรับใช้ในระบอบการปกครองครองอื่น ๆ ทั่วเขตวัฒนธรรมเอเชียตะวันออก
แฮนซอ (เทศมณฑลรอโบร์)

แฮนซอ  เป็นนครและเมืองหลักในอำเภอแฮนซอ เทศมณฑลรอโบร์ จังหวัดเคร์มอน ประเทศอิหร่าน และยังเป็นศูนย์กลางของตำบลแฮนซอ
จากสำมะโนแห่งชาติ ค.ศ. 2006 นครนี้มีประชากร 2,388 คนใน 506 ครัวเรือน (ขณะนั้นเป็นหมู่บ้านในอดีตอำเภอรอโบร์ เทศมณฑลบอฟต์) จากนั้นในสำมะโน ค.ศ. 2011 มีประชากรลดลงเหลือ 1,309 คนใน 415 ครัวเรือน ซึ่งเป็นช่วงที่อำเภอแยกออกจากเทศมณฑลเดิมเพื่อสถาปนาเทศมณฑลรอโบร์ และสำมะโนล่าสุดใน ค.ศ. 2016 มีประชากร 1,452 คนใน 460 ครัวเรือน โดยหมู่บ้านได้รับการเลื่อนสถานะเป็นนคร
แฮนซอ (เทศมณฑลเคร์มอน)

แฮนซอ  เป็นหมู่บ้านในตำบลแอนดูฮ์เจร์ด อำเภอแชฮ์ดอด เทศมณฑลเคร์มอน จังหวัดเคร์มอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 68 คนใน 17 ครัวเรือน
รูอิ ทานาเบะ

รูอิ ทานาเบะ(; โรมาจิ: "Tanabe Rui"), เกิด 23 พฤษภาคม 1977 เป็นนักพากย์ชาวญี่ปุ่น เธอให้เสียงในอนิเมะหลายเรื่องเช่น เซซิลใน "", นานานะใน "Nanana's Buried Treasure", และยู่ ชูใน "Soul Buster" นอกจากนี้ เธอยังให้เสียงเป็นรุย อาโออิใน "Ai Tenchi Muyo!", ไอ นิชิมูระใน "One Week Friends", มาฟุยุ อาซาฮินะใน "Project Sekai", และคาโยโกะใน "High School Fleet"
เตียวกี๋

เตียวกี๋ (เสียชีวิต ค.ศ. 223) มีชื่อในภาษาจีนกลางว่า จาง จี้  ชื่อรอง เต๋อหรง  เป็นขุนนางในช่วงปลายยุคราชวงศ์ฮั่นตะวันออกและต้นยุคสามก๊กของจีน ในยุทธการที่ด่านตงก๋วนเมื่อปี ค.ศ. 211 เตียวกี๋ แฮหัวเอี๋ยน และคนอื่น ๆ รักษานครเตียงอั๋นจากการโจมตีของขุนศึกม้าเฉียวและพันธมิตร ตั้งแต่ปี ค.ศ. 213 ถึง ค.ศ. 220 เตียวกี๋ดำรงตำแหน่งเป็นข้าหลวงของมณฑลยงจิ๋ว ในปี ค.ศ. 220 หลังยุคราชวงศ์ฮั่นสิ้นสุดลงและยุคสามก๊กเริ่มต้นขึ้น เตียวกี๋รับราชการในรัฐวุยก๊กในตำแหน่งข้าหลวงของมณฑลเลียงจิ๋ว ในปี ค.ศ. 221 เตียวกี๋มีผลงานปราบกบฏชนเผ่าหลูฉุ่ยหู (盧水胡) ในเส้นทางเหอซี
เตียวอิบบุตรชายของเตียวกี๋ก็รับราชการเป็นขุนนางของรัฐวุยก๊ก
เตียวฮองเฮา

เตียวฮองเฮา (มีบทบาทในช่วง ค.ศ. 250 - 254) มีชื่อในภาษาจีนกลางว่า จาง-หฺวางโฮ่ว  ไม่ทราบชื่อตัว เป็นจักรพรรดินีของรัฐวุยก๊กในยุคสามก๊กของจีน เป็นพระมเหสีองค์ที่ 2 ของโจฮองจักรพรรดิลำดับที่ 3 ของรัฐวุยก๊ก
พระประวัติ.
ภูมิหลังของเตียวฮองเฮามีบันทึกไม่มากนัก มีระบุเพียงว่าปู่ของเตียวฮองเฮาคือเตียวกี๋ (張既 "จาง จี้") เป็นข้าหลวงมณฑลของมณฑลเลียงจิ๋ว (ครอบคลุมพื้นที่ของมณฑลกานซู่ในปัจจุบัน) และบิดาของเตียวฮองเฮาคือเตียวอิบ (張緝 "จาง จี") ดำรงตำแหน่งเจ้าเมือง เตียวฮองเฮาได้รับการแต่งตั้งเป็นจักรพรรดินีเมื่อราวเดือนมีนาคม ค.ศ. 252 เวลานั้นเตียวกี๋ผู้ปู่เสียชีวิตแล้ว ส่วนเตียวอิบผู้บิดานั้นได้เลื่อนตำแหน่งเป็นเสนาบดีผู้ใหญ่ (ไม่แน่ชัดว่าเตียวฮองเฮาเคยเป็นพระสนมก่อนได้รับการแต่งตั้งเป็นจักรพรรดินีหรือไม่)
ในเดือนมีนาคม ค.ศ. 254 สุมาสูผู้สำเร็จราชการแทนพระองค์ของวุยก๊กสังหารลิฮอง (สหายของเตียวอิบ) ขุนนางคนสนิทของจักรพรรดิโจฮอง จากนั้นสุมาสูจึงกล่าวหาลิฮอง เตียวอิบ และแฮเฮาเหียนในข้อหากบฏ สั่งให้ประหารชีวิตพร้อมกับครอบครัว หนึ่งเดือนถัดมา จักรพรรดิโจฮองถูกบังคับให้ปลดเตียวฮองเฮาจากตำแหน่งจักรพรรดินี ไม่ทราบว่าชะตากรรมของเตียวฮองเฮาในภายหลังเป็นอย่างไร แม้ว่าดูเหมือนว่าพระองค์จะถูกกักบริเวณตลอดชีวิตที่เหลือของพระองค์ แต่ไม่ได้ถูกประหารชีวิตเช่นเดียวกับสมาชิกในครอบครัวที่เหลือ
เอ็นเอ๊กซ์ที วูเมนส์ นอร์ธ อเมริกัน แชมเปียนชิพ

เอ็นเอ๊กซ์ที วูเมนส์ นอร์ธ อเมริกัน แชมเปียนชิพ (NXT Women's North American Championship) เป็นตำแหน่งแชมป์ของNXT สมาคมย่อยของ WWE ประกาศขึ้นเมื่อ 6 เมษายน ค.ศ. 2024 ในรายการ NXT โดยการหาแชมป์คนแรกเกิดขึ้นในศึก NXT Battleground ในวันที่ 9 มิถุนายน ค.ศ. 2024 แมทช์การปล้ำไต่บันได
As of 06, 2025.
สปอต!

"สปอต!"  เป็นเพลงของแร็ปเปอร์ชาวเกาหลีใต้ ชีโก ร้องรับเชิญโดยนักร้องชาวเกาหลีใต้ เจนนี เพลงออกจำหน่ายในรูปแบบดิจิทัลซิงเกิลเมื่อวันที่ 26 เมษายน 2024 ผ่านสังกัดเคโอแซดเอนเตอร์เทนเมนต์ "สปอต!" เป็นเพลงแนวฮิปฮอป เขียนและผลิตโดยชีโก, อึน ฮี-ย็อง และโนไอเดนทีตี โดยมีเนื้อหาเกี่ยวกับการพบปะแบบสบาย ๆ ระหว่างเพื่อนสองคนในงานเลี้ยงยามดึก อนึ่ง มิวสิกวิดีโอถูกอัปโหลดขึ้นบนยูทูบในวันเดียวกับการออกซิงเกิล
"สปอต!" ประสบความสำเร็จเชิงพาณิชย์ในเกาหลีใต้ สามารถขึ้นอันดับสูงสุดบนเซอร์เคิลดิจิทัลชาร์ตและชาร์ตเพลงเกาหลีใต้ของ"บิลบอร์ด" ในระดับนานาชาติ เพลงเปิดตัวที่อันดับแปดบน"บิลบอร์ด" โกลบอลเอ็กซ์คลูชันยูเอส ถือเป็นครั้งแรกของชีโกและเป็นครั้งที่สามของเจนนีที่เข้าสู่สิบอันดับแรก และยังเป็นเพลงอันดับหนึ่งเพลงแรกของชีโกและเพลงที่สองของเจนนีบนชาร์ต "บิลบอร์ด" เวิลด์ดิจิทัลซองส์ในสหรัฐ นอกจากนี้ เพลงยังติดสิบอันดับแรกในฮ่องกง มาเลเซีย สิงคโปร์ และไต้หวัน ด้วย
เบื้องหลัง.
หลังจากเสร็จสิ้นการเกณฑ์ทหารในเดือนพฤษภาคม 2022 ชีโกหวนกลับสู่วงการเพลงด้วยการออกเอ็กซ์เทนเดดเพลย์ชุดที่สี่ "โกลว์แอสคิด" ในวันที่ 27 กรกฎาคม โดยมีซิงเกิลก่อนวางจำหน่ายชื่อ "โซลดริฟต์" และเพลงหลักชื่อ "ฟรีก" อีพีดังกล่าวประสบความสำเร็จปานกลางและขึ้นสูงสุดที่อันดับ 11 บนเซอร์เคิลอัลบั้มชาร์ต ด้วยยอดขาย 16,085 ชุดในสัปดาห์แรก
ในเดือนธันวาคม 2023 วายจีเอนเตอร์เทนเมนต์ยืนยันว่าเจนนี จากวงแบล็กพิงก์ ได้ยุติสัญญากับต้นสังกัดในกิจกรรมรายบุคคล ต่อมาเธอได้ก่อตั้งค่ายเพลงเป็นของตนเองสำหรับกิจกรรมเดี่ยวในชื่อ อ็อดอาเตอลีเย (Odd Atelier) ในเดือนพฤศจิกายน นับตั้งแต่ก่อตั้งค่ายเพลงอิสระ เจนนีได้ออกซิงเกิล "สโลว์โมชัน" เมื่อวันที่ 8 มีนาคม 2024 ซึ่งร่วมมือกับแมต แชมเปียน อดีตสมาชิกวงบร็อกแคมป์ตัน สำหรับสตูดิโออัลบั้มเปิดตัว "มิกาส์ลอนดรีเดย์" (2024) นอกจากนี้ เธอยังปรากฏอยู่ในรายการต่าง ๆ ที่ออกอากาศในเกาหลีใต้อย่าง "เดอะซีซันส์: อี ฮโย-รี คาร์เพต" และ "อะพาร์ตเมนต์ 404" 
ในวันที่ 2 เมษายน 2024 ตัวแทนจากเคโอแซดเอนเตอร์เทนเมนต์ ต้นสังกัดของชีโก ยืนยันว่าเขากำลังเตรียมเพลงใหม่ที่จะออกในปลายเดือนนี้ เพื่อเฉลิมฉลองวันครบรอบ 10 ปีของการเปิดตัวเดี่ยว ต่อมาในวันที่ 4 เมษายน สำนักข่าวท้องถิ่น "เทนเอเชีย" ได้รายงานว่าเจนนีจะเป็นนักร้องรับเชิญและร่วมแสดงอยู่ในมิวสิกวิดีโอ เพื่อตอบสนองต่อการรายงานนี้ เคโอแซดเอนเตอร์เทนเมนต์ยืนยันการกลับมาของชีโก แต่การมีส่วนร่วมของเจนนี "เป็นเรื่องยากที่จะยืนยัน"
การบันทึกเสียงและองค์ประกอบ.
"สปอต!" เป็นเพลงแนวฮิปฮอปที่เปิดด้วยเจนนีร้องท่อนฮุก โดยมีเนื้อหาวนเวียนอยู่กับช่วงเวลาที่แสนพิเศษระหว่างเพื่อนสองคนที่บังเอิญมาพบกันในงานเลี้ยงยามดึก 
ชาร์ต.
<templatestyles src="Col-begin/styles.css"/>
บ้านวิกล (มังงะ)

บ้านวิกล (; โรมาจิ: "Henna Ie") เป็นซีรีส์มังงะญี่ปุ่นที่เขียนและวาดภาพโดยเคียว อายาโนะ อิงจากนวนิยายเรื่อง"บ้านวิกลคนประหลาด"ที่เขียนโดย อุเก็ตสึ เริ่มตีพิมพ์เป็นตอน ๆ บนเว็บไซต์มังงะ"Comic Howl"ของสำนักพิมพ์อิจิจินฉะในเดือนมกราคม พ.ศ. 2566 ในประเทศไทยแปลโดย ฉัตรชัย อดิศัย จัดจำหน่ายโดยสำนักพิมพ์ PHOENIX ฟีนิกซ์ (สำนักพิมพ์) ในเครือ บริษัท คาโดคาวะ อมรินทร์ จำกัด
การสร้างและสื่อตีพิมพ์.
เขียนและวาดภาพประกอบโดย เคียว อายาโนะ ซีรีส์เริ่มตีพิมพ์ในเว็บไซต์มังงะ "Comic Howl" ของ สำนักพิมพ์อิจิจินฉะ เมื่อวันที่ พ.ศ. 2566 ซีรีส์นี้มีพื้นฐานมาจากนวนิยายเรื่อง "บ้านวิกลคนประหลาด" เขียนโดย อุเค็ตสึ ตอนของซีรีส์นี้ได้ถูกรวบรวมเป็น(ทังโกบง)จำนวน 3 เล่ม ณ เดือนมีนาคม 2024ซีรีส์นี้ได้รับอนุญาตเป็นภาษาอังกฤษโดยSeven Seas Entertainment
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายอเมริกาเหนือ
!width=24%|ISBN อเมริกาเหนือ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 16 มิถุนายน พ.ศ. 2566</td><td></td><td>6 สิงหาคม พ.ศ. 2567</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 30 พฤศจิกายน พ.ศ. 2566</td><td></td><td>10 ธันวาคม พ.ศ. 2567</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 8 มีนาคม พ.ศ. 2567</td><td></td><td>มกราคม พ.ศ. 2568</td><td>—</td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 16 ตุลาคม พ.ศ. 2567</td><td></td><td>—</td><td>—</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 14 มีนาคม พ.ศ. 2568</td><td></td><td>สิงหาคม พ.ศ. 2568</td><td>—</td></tr>
</table>
การตอบรับ.
ซีรีส์นี้ร่วมกับ "You and I Are Polar Opposites" ได้รับรางวัล Men's Comic Prize ในการแข่งขัน "Minna ga Erabu!! Denshi Comic Taishō 2024" ของ NTT Solmare ในปี พ.ศ. 2567
ภายในเดือนมีนาคม พ.ศ. 2567 มังงะมียอดจำหน่ายมากกว่า 1 ล้านเล่ม
อิจิจินชะ

อิจิจินชะ(; โรมาจิ: "Kabushiki-gaisha Ichijinsha") เป็นบริษัทสำนักพิมพ์ญี่ปุ่นที่มุ่งเน้นการตีพิมพ์เกี่ยวกับมังงะ รวมถึงนิตยสารและหนังสือ
บริษัทก่อตั้งขึ้นครั้งแรกในเดือนสิงหาคม พ.ศ. 2535 ในชื่อ Studio DNA โดยมีวัตถุประสงค์หลักในการบรรณาธิกรณ์มังงะเซเน็ง ในเดือนมกราคม พ.ศ. 2541 Studio DNA กลายเป็นบริษัทมหาชน และเปลี่ยนจากงานบรรณาธิกรณ์มาเป็นบริษัทสำนักพิมพ์ ในเดือนธันวาคม พ.ศ. 2544 ได้ก่อตั้งบริษัทสำนักพิมพ์ขึ้นในชื่อ Issaisha ซึ่งเริ่มตีพิมพ์นิตยสารมังงะโชโจะชื่อ "Monthly Comic Zero Sum" ในเดือนมีนาคม พ.ศ. 2548 Studio DNA และ Issaisha ได้ควบรวมกันเป็นบริษัท Ichijinsha ในปัจจุบัน ในเดือนตุลาคม พ.ศ. 2559 อิจิจินชะ ถูกซื้อกิจการโดยสำนักพิมพ์โคดันชะ และกลายเป็นบริษัทย่อยที่สำนักพิมพ์โคดันชะ เป็นเจ้าของทั้งหมด
ไฮเทรา

ไฮเทรา (#เปลี่ยนทาง ; ก่อนหน้านี้ชื่อ เฮชวายที ; SZSE: 002583) เป็นผู้ผลิตเครื่องรับส่งสัญญาณวิทยุและระบบวิทยุที่มีการซื้อขายในตลาดหลักทรัพย์และมีรัฐเป็นเจ้าของบางส่วน ก่อตั้งขึ้นในเชินเจิ้น มณฑลกวางตุ้งในปี พ.ศ. 2536 ไฮเทราจดทะเบียนในตลาดหลักทรัพย์เชินเจิ้น และบางส่วนเป็นเจ้าของโดย เซินเจิ้น อินเวสต์เมนท์ โฮลดิ้งส์ ของรัฐบาลเทศบาลเมืองเซินเจิ้น ไฮเทราเป็นผู้มีส่วนสำคัญในมาตรฐานพีดีที ซึ่งออกแบบมาสำหรับองค์กรด้านความปลอดภัยสาธารณะในประเทศจีน บริษัทนี้เป็นซัพพลายเออร์รายใหญ่ให้กับกระทรวงความมั่นคงสาธารณะ
ประวัติ.
สำนักงานใหญ่ของบริษัทตั้งอยู่ในเมืองเชินเจิ้น ประเทศจีน ผลิตภัณฑ์ของไฮเทราได้รับการพัฒนาที่ศูนย์พัฒนาทั้งหมดสามแห่ง หนึ่งในสถานที่พัฒนาตั้งอยู่ในเมืองบาด มุนเด ประเทศเยอรมนี ในเดือนมีนาคม พ.ศ. 2555 ไฮเทราได้เข้าซื้อกิจการบริษัท โรเด้อร์ แอนด์ ชวาร์ส โปรเฟสชันแนล โมบายเรดิโอ เกเอ็มเบฮา  ของเยอรมนี จากกลุ่มอุปกรณ์อิเล็กทรอนิกส์ของเยอรมนี โรเด้อร์ แอนด์ ชวาร์ส  ซึ่งปัจจุบันเป็นที่รู้จักในชื่อ ไฮเทรา โมบิลฟังค์  นอกจากนี้ ยังมีบริษัทสาขาของไฮเทรา ในสหรัฐอเมริกา สหราชอาณาจักร แคนาดา และสเปน
สหรัฐ.
ในเดือนมิถุนายน พ.ศ. 2550 ไฮเทราได้เข้าซื้อกิจการ มาร์เก็ตโทรนิคส์ คอร์ปอเรชั่น  ซึ่งปัจจุบันรู้จักกันในชื่อ ไฮเทรา อเมริกา อิงค์  ซึ่งตั้งอยู่ในเมืองมิรามาร์ รัฐฟลอริดา ในปี พ.ศ. 2562 ไฮเทรา และบริษัทอื่น ๆ ในจีนหลายแห่ง รวมถึง หัวเว่ย ถูกจัดให้อยู่ในรายชื่อต้องห้ามของบัญญัติการป้องกันประเทศ พ.ศ. 2562  ที่ห้ามทำธุรกิจใด ๆ กับสหรัฐ หน่วยงานรัฐบาลกลางเนื่องจากปัญหาความมั่นคงของชาติและสิทธิมนุษยชน
เมื่อวันที่ 27 พฤษภาคม พ.ศ. 2563 ไฮเทรา อเมริกา และ ไฮเทรา อเมริกา (ตะวันตก) ได้ยื่นฟ้องล้มละลายตามมาตรา 11 โดยอ้างถึงคดีฟ้องร้องที่ดำเนินอยู่กับ โมโตโรล่า โซลูชั่นส์  และผลกระทบของการระบาดทั่วของโควิด-19
ในวันที่ 12 มกราคม พ.ศ. 2564 ไฮเทรา อเมริกา อิงค์ ซึ่งเป็นบริษัทย่อยแห่งใหม่ของไฮเทราในสหรัฐ ซึ่งจัดตั้งขึ้นตามขั้นตอนของศาล ได้เริ่มดำเนินธุรกิจอย่างเป็นทางการ
การห้ามของรัฐบาลกลาง.
ในเดือนมีนาคม พ.ศ. 2564 คณะกรรมการกลางกำกับดูแลกิจการสื่อสาร (FCC) ประกาศว่าบริการและอุปกรณ์กล้องวงจรปิดและโทรคมนาคมของไฮเทรา "ก่อให้เกิดความเสี่ยงที่ยอมรับไม่ได้ต่อความมั่นคงของชาติสหรัฐ" ในเดือนพฤศจิกายน พ.ศ. 2565 คณะกรรมการกลางกำกับดูแลกิจการสื่อสารห้ามการขายหรือนำเข้าอุปกรณ์ที่ผลิตโดยไฮเทราด้วยเหตุผลด้านความปลอดภัยของชาติ
การดำเนินคดีกับโมโตโรล่า.
บริษัทเป็นจำเลยและโจทก์ในการดำเนินคดีด้านทรัพย์สินทางปัญญากับ โมโตโรล่า โซลูชั่นส์ ที่กำลังดำเนินอยู่ ไฮเทรายังเป็นโจทก์ในคดีต่อต้านการผูกขาดต่อ โมโตโรล่า โซลูชั่นส์ อีกด้วย ในเดือนกุมภาพันธ์ พ.ศ. 2565 ไฮเทราถูกฟ้องร้องทางอาญาในศาลแขวงสหรัฐประจำเขตทางตอนเหนือของรัฐอิลลินอยส์ ในข้อหาขโมยเทคโนโลยี ในเดือนเมษายน พ.ศ. 2567 ศาลมีคำสั่งให้บริษัทหยุดจำหน่ายผลิตภัณฑ์ทั่วโลกทันที ศาลอุทธรณ์อนุญาตให้ไฮเทราจำหน่ายต่อ
เยอรมนี.
บริษัทสัญชาติเยอรมัน บิก โมบิลฟังก์ เกเอ็มเบฮา  ก่อตั้งขึ้นในฐานะบริษัทด้านวิศวกรรมในปี พ.ศ. 2523 และถูกครอบงำโดย โรเด้อร์ แอนด์ ชวาร์ส ในช่วงต้นปี พ.ศ. 2531 บริษัทได้เริ่มให้บริการระบบ TETRA ระบบแรกในเยอรมนี องค์กรส่วนใหญ่เกี่ยวข้องกับการพัฒนาและการใช้งานระบบวิทยุทรังก์ตามมาตรฐาน TETRA ในปี พ.ศ. 2554 แผนก TETRA ถูกขายให้กับ บริษัท ไฮเทรา คอมมิวนิเคชั่นส์ จำกัด
สโมสรฟุตบอลนครราชสีมา มาสด้า ในฤดูกาล 2567–2568

การแข่งขันฟุตบอลฤดูกาลที่ 25 ในลีกอาชีพของสโมสรฟุตบอลนครราชสีมา มาสด้า ประจำปี พ.ศ. 2567–พ.ศ. 2568
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
การซื้อ-ขายผู้เล่น.
เลกแรก.
เข้า
ออก
เลกสอง.
เข้า
ออก
การแข่งขัน.
ไทยลีก.
ตารางคะแนน.
 
แมตช์.
      ชนะ
      เสมอ
      แพ้
 "ณ วันที่ 27 เมษายน 2568"
นับรวมการแข่งขันอย่างเป็นทางการทั้งหมด. รายชื่อเป็นไปตามหมายเลขเสื้อในกรณีที่จำนวนประตูเท่ากัน. 
 "ณ วันที่ 27 เมษายน 2568"
นับรวมการแข่งขันอย่างเป็นทางการทั้งหมด. รายชื่อเป็นไปตามหมายเลขเสื้อในกรณีที่จำนวนประตูเท่ากัน. 
 "ณ วันที่ 14 ธันวาคม 2567"
 "ณ วันที่ 27 เมษายน 2568"
 "ณ วันที่ 20 เมษายน 2568"
โทโยะ

โทโยะ  หรือ อิโยะ (壹與/壱与, Iyo; ค.ศ. 235–?) เป็นราชินีผู้ครองราชย์ในยามาไคโคกุของญี่ปุ้น และเป็นผู้สืบทอดของราชินีฮิมิโกะ ตามบันทึกใน "บันทึกเว่ย์" และแหล่งข้อมูลดั้งเดิมอื่น ๆ นักประวัติศาสตร์บางส่วนเชื่อว่าเธอเป็นพระราชมารดาของจักรพรรดิซูจิง
ปกครอง.
อิโยะไม่ได้มีการบันทึกในบันทึกประวัติศาสตร์หลายแห่ง และไม่มีใครทราบต้นกำเนิดของเธอ บันทึกต่าง ๆ อ้างว่าอิโยะเป็นญาติใกล้ชิดของฮิมิโกะ และได้รับอำนาจทางการเมืองอย่างมากตั้งแต่อายุยังน้อยมาก แหล่งข้อมูลที่ได้มาจากข้อมูลจีนและการค้นพบทางโบราณคดีและชาติพันธุ์วิทยาทำให้นักวิชาการญี่ปุ่นสรุปว่าอิโยะเป็นหลานสาวของฮิมิโกะ ฮิมิโกะและอิโยะเป็นหมอผีหญิง และอำนาจอธิปไตยนั้นมีทั้งลักษณะทางการเมืองและศาสนา
หลังฮิมิโกะเสียชีวิต ฝ่ายบุรุษขึ้นปกครองยามาไต แต่ทว่าในไม่ช้า สงครามก็กลืนกินฝ่ายปกครอง สภาปกครองได้ประชุมกันและตัดสินใจแต่งตั้งสตรีอีกคนขึ้นครองบัลลังก์ โดยผู้ที่ได้รับเลือกคืออิโยะ เด็กหญิงที่มีอายุ 13 ปี ซึ่งประสบความสำเร็จในการคืนความสงบสุขแก่รัฐบาลของเธอ โดยปฏิบัติตามแนวทางการเมืองแบบเดียวกับที่ราชินีฮิมิโกะเคยทำไว้
บ้านวิกล (ภาพยนตร์)

บ้านวิกล ; (; โรมาจิ: "Henna Ie") เป็นภาพยนตร์ญี่ปุ่นแนวสยองขวัญและสืบสวนสอบสวน นำแสดงโดยโชทาโร่ มามิยะ,จิโร่ ซาโต้,รินะ คาวาเอสร้างโดย โตโฮ และKyodo Televisionจัดจำหน่ายโดย โตโฮ ภาพยนตร์เรื่องนี้เป็นผลงานกำกับโดย จุนอิจิ อิชิคาว่า กับบทภาพยนตร์ที่เขียนโดย เคนทาโร่ อุชิโอะ ออกฉายเมื่อวันที่ 15 มีนาคม 2024
เรื่องย่อ.
อามามิยะ ผู้สร้างวิดีโอที่เชี่ยวชาญด้านอาถรรพ์ ได้รับการปรึกษาจากผู้จัดการของเขาเกี่ยวกับแผนผังบ้านที่จะซื้อที่มีจุดที่ไม่สามารถเข้าใจได้ ดังนั้น อามามิยะจึงตัดสินใจขอความคิดเห็นจาก คุริฮาระ สถาปนิกผู้หลงใหลในเรื่องลึกลับ ซึ่งเป็นผู้ให้เนื้อหาอาถรรพ์สำหรับวิดีโอของเขา จากแผนผังบ้านที่ปรากฏสิ่งแปลกประหลาดออกมาทีละจุด คุริฮาระได้สรุปสมมติฐานที่น่ากลัวออกมา ในขณะเดียวกันก็เกิดเหตุการณ์ทิ้งศพใกล้กับบ้านหลังนั้น อามามิยะสงสัยว่ามีความเกี่ยวข้องระหว่างเหตุการณ์กับบ้าน จึงสร้างวิดีโอเกี่ยวกับข้อสงสัยเหล่านี้และโพสต์ลงไป ต่อมาเขาได้รับการติดต่อจาก มิยาเอะ ยุซึกิ ผู้ที่อ้างว่ามีความรู้เกี่ยวกับบ้านหลังนั้น
ยูทูปเปอร์ ที่เชี่ยวชาญเรื่องไสยศาสตร์
สถาปนิก
ผู้หญิงที่เป็นกุญแจสำคัญในการเล่าเรื่อง
ปู่ของอายาโนะและยูซึกิ เขายังเป็นหัวหน้าตระกูลคาตาบุจิด้วย
มารดาของยูซึกิ มิยาเอะ
สามีของอายาโนะ
น้องสาวที่หายไปของยูซึกิ
ภรรยาของชิเกฮารุ
ญาติของชิเกฮารุ พฤติกรรมน่าสงสัยเช่นการเฝ้าติดตามยูซึกิ
ผู้จัดการฝ่ายผลิตวิดีโอที่ดูแล Rain Man
งานสร้าง.
สร้างจากวิดีโอ ยูทูบ ที่ได้รับความนิยมซึ่งนำเสนอเรื่องราวที่น่าตื่นเต้นเกี่ยวกับความจริงที่ซ่อนอยู่เบื้องหลังแผนผังบ้าน "แปลก ๆ" ที่เต็มไปด้วยความรู้สึกผิดปกติ นักสร้างวิดีโอผู้สร้างสรรค์ผลงานชื่อว่าบ้านวิกลคนประหลาด ได้เพิ่มเนื้อเรื่องต่อจากวิดีโอนั้นและตีพิมพ์เป็นนวนิยายขายดีเรื่องบ้านวิกลคนประหลาดซึ่งถูกนำมาสร้างเป็นภาพยนตร์
แอบรักให้เธอรู้ (ละครโทรทัศน์)

แอบรักให้เธอรู้  (Hidden Love) เป็นภาพยนตร์ชุดทางโทรทัศน์จีน ออกฉายในปี 2023 นำแสดงโดย จ้าว ลู่ซือ และ เฉินเจ๋อหย่วน โครงเรื่องดัดแปลงมาจากนิยายจีนเรื่อง "Secretly, Secretly; But Unable to Hide It" โดย Zhu Yi ออกฉายบนแพลตฟอร์ม Youku ระหว่างวันที่ 20 มิถุนายน ถึงวันที่ 6 กรกฎาคม 2023 และ Netflix ตั้งแต่วันที่ 29 มิถุนายน 2023
เรื่องย่อ.
ซางจื้อ (จ้าว ลู่ซือ) เด็กนักเรียนวัยมัธยมต้น ที่วันหนึ่งเธอได้พบกับ ต้วนเจียสวี่ (เฉินเจ๋อหย่วน) เพื่อนรักของซางเหยียน (หม่าป๋อเซียน) พี่ชายเธอ เธอตกหลุมรักเพื่อนของพี่ชายแต่ได้เก็บความรู้สึกไว้ในใจ เมื่อเวลาผ่านไปความรู้สึกของซางจื้อที่มีต่อต้วนเจียสวี่เริ่มลึกซึ้งยิ่งขึ้นและพัฒนาเป็นความรักที่แท้จริง
สภาชั่วคราวแห่งสาธารณรัฐรัสเซีย

สภาชั่วคราวแห่งสาธารณรัฐรัสเซีย  หรือเรียกกันโดยทั่วไปว่า รัฐสภาก่อนกาล  เป็นสภานิติบัญญัติที่ก่อตั้งขึ้นเมื่อวันที่ 3 ตุลาคม ค.ศ. 1917 ในสาธารณรัฐรัสเซียหลังจากความพยายามรัฐประหารของนายพลคอร์นีลอฟ โดยมีจุดประสงค์ในการบรรเทาความล่าช้าของการจัดตั้งสภาร่างรัฐธรรมนูญรัสเซีย ด้วยการอาศัยประโยชน์จากฝ่ายอนุรักษนิยมกับนักสังคมนิยมสายกลางเพื่อบ่อนทำลายอำนาจของสภาโซเวียต พร้อมทั้งดึงการสนับสนุนให้กับอะเลคซันดร์ เคเรนสกี ผู้เป็นนายกรัฐมนตรี สภาชั่วคราวถูกยุบลงในช่วงการปฏิวัติเดือนตุลาคม
รัฐสภาก่อนกาลจัดตั้งขึ้นจากความปรารถนาของนักสังคมนิยมสายกลางซึ่งประชาชนให้การสนับสนุนน้อยลงเรื่อย ๆ การจัดตั้งสภาชั่วคราวนี้มีเป้าหมายในการแย่งชิงอำนาจไปจากสภาโซเวียตที่อยู่ในการควบคุมของนักสังคมนิยมหัวรุนแรง ตลอดจนทำหน้าที่กำกับดูแลและสนับสนุนรัฐบาลชุดใหม่ที่จัดตั้งขึ้นภายหลังรัฐประหารล้มเหลวของคอร์นีลอฟ ในขณะที่เคเรนสกีมีอำนาจเต็มในรัฐบาลชุดใหม่
ในช่วงเวลาสั้น ๆ ของคณะรัฐมนตรีผสมสุดท้ายก่อนการปฏิวัติเดือนตุลาคม รัฐสภาก่อนกาลไม่สามารถให้การสนับสนุนรัฐบาลชั่วคราวหรืออนุมัติมาตรการเพื่อหยุดการยึดอํานาจที่ใกล้เข้ามาของพรรคบอลเชวิคได้ ในที่สุดจึงมีการยุบสภาโดยนายทหารและทหารเรือที่สนับสนุนบอลเชวิคในระหว่างการจลาจล หลังจากพยายามอย่างไร้ผลที่จะกําหนดการปฏิรูปฉุกเฉินให้กับเคเรนสกีในช่วงแรกของการปฏิวัติบอลเชวิค
จังหวัดเคร์มอน

เคร์มอน  เป็นจังหวัดที่ใหญ่ที่สุดในบรรดา 31 จังหวัดของประเทศอิหร่าน โดยมีนครเคร์มอนเป็นเมืองหลัก ตั้งอยู่ทางตะวันออกเฉียงใต้ของประเทศ โดยจัดให้อยู่ในภูมิภาค 5 ใน ค.ศ. 2014 ในสมัยโบราณได้รับการกล่าวถึงเป็นเซแทร็ปการ์มาเนียของจักรวรรดิอะคีเมนิด จังหวัดเคร์มอนกินพื้นที่ เกือบร้อยละ 11 ของพื้นที่อิหร่านทั้งหมด
ณ สำมะโนแห่งชาติ ค.ศ. 2006 จังหวัดนี้มีประชากร 2,584,834 คนใน 612,996 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 2,938,988 คน (ชาย 1,482,339 คนและหญิง 1,456,649 คน) ใน 785,747 ครัวเรือน โดยแบ่งออกเป็นผู้ที่อาศัยอยู่ในเมือง 1,684,982 คน อาศัยอยู่ในชนบทมี 1,242,344 คน ส่วน 6,082 คนไม่ได้อาศัยอยู่ในนี้ และสำมะโนล่าสสุดใน ค.ศ. 2016 มีประชากรเพิ่มขึ้นเป็น 3,164,718 คนใน 932,721 ครัวเรือน
เจมส์ ฮันท์ลีย์

เจมส์ อลัน ฮันท์ลีย์ (เกิด 2 มีนาคม 2004) เป็นนักฟุตบอลชาวอังกฤษซึ่งเล่นในตำแหน่งกองกลางให้กับนิวคาสเซิลยูไนเต็ด
ชีวิตในวัยเด็ก.
ฮันท์ลีย์เกิด ณ เมืองแอชิงตัน นอร์ทัมเบอร์แลนด์ เข้าเรียนที่ Ashington Academy เขาเข้าร่วมอะคาเดมีของนิวคาสเซิลยูไนเต็ดเมื่ออายุ 8 ปี
อาชีพ.
ฮันท์ลีย์ ผ่านการฝึกฝนจากอะคาเดมีของนิวคาสเซิลยูไนเต็ด และได้เซ็นสัญญาเป็นนักฟุตบอลอาชีพฉบับแรกกับสโมสรในเดือนกรกฎาคม 2022 เขาเป็นผู้ทำประตูชัยให้กับนิวคาสเซิลยูไนเต็ด ยู–21 ในศึกฮ่องกง ซิตี ซูเปอร์ เซเวนส์ ประจำฤดูกาล 2022–23 นิวคาสเซิลยื่นสัญญาฉบับใหม่ให้เขาในเดือนมิถุนายน 2023
ฮันท์ลีย์ได้ถูกเรียกตัวขึ้นมาซ้อมกับทีมชุดใหญ่ของนิวคาสเซิลยูไนเต็ด สำหรับการแข่งขันฟุตบอลยูฟ่าแชมเปียนส์ลีก ที่พบกับปารีแซ็ง-แฌร์แม็ง แชมป์จากฝรั่งเศส ในเดือนพฤศจิกายน 2023
ธงเอเซ็กชวล

ธงเอเซ็กชวล  เป็นธงไพรด์ที่สร้างขึ้นในปี ค.ศ. 2010 โดยสมาชิกของเอเซ็กชวลวิซิบิลิตีแอนด์เอดูเคชันเน็ตเวิร์ก (AVEN) ธงมีแถบแนวนอน 4 แถบขนาดเท่ากัน แถบมีสีดำ เทา ขาว และม่วง จากบนลงล่าง แถบสีดำใช้แทนเอเซ็กชวล แถบสีเทาใช้แทนเกรย์เอเซ็กชวลและเดมิเซ็กชวล แถบสีขาวใช้แทนเพศวิถีหรืออัลโลเซ็กชวล (หรือบางครั้งใช้แทนพันธมิตร) และแถบสีม่วงใช้แทนชุมชนโดยรวม ธงนี้มักใช้ในกิจกรรมไพรด์และใช้เป็นตัวแทนของชุมชนเอเซ็กชวล
การออกแบบธงเป็นที่ยอมรับอย่างกว้างขวาง และกลายเป็นสัญลักษณ์ของเอเซ็กชวล
เอกตอร์ ฟอร์ต

เอกตอร์ ฟอร์ต การ์ซิอา  (เกิดเมือวันที่ 2 สิงหาคม 2006) เป็นนักฟุตบอลชาวสเปน ซึ่งเล่นในตำแหน่งแบ็กขวา ให้กับบาร์เซโลนา
สโมสรอาชีพ.
เกิดในบาร์เซโลนา, กาตาลุญญา ฟอร์ตเซ็นสัญญากับลามาซิอาจากเปเบ อันเกรา เป็นส่วนของทีม "Juvenil A" ของสโมสร ในฤดูกาล 2022–23 และลงเล่นทั้งหมด 6 นัดในการแข่งขันยูธลีกของทีม ปีต่อมาในช่วงปรีซีซั่นของบาร์เซโลนาก่อนเริ่มต้นฤดูกาล 2023–24 ฟอร์ตเดบิวต์ให้กับทีมชุดใหญ่บาร์เซโลนาในเกมกระชับมิตรกับทีมวิสเซล โคเบะ ในวันที่ 6 มิถุนายน 2023 เขาเป็นหนึ่งในหกผู้เล่นที่ได้ลงเดบิวต์ให้กับทีมชุดใหญ่ เขาถูกโปรโมทขึ้นทีมสำรองบาร์เซโลนา ฟอร์ตลงเล่นเดบิวต์กับทีมในวันที่ 28 สิงหาคม 2023 ในแมตช์ที่แพ้ให้ เอเซเด โลโกรญเญส ไป 1–0 ในนัดเปิดฤดูกาลของ ปริเมราเฟเดราซิออน 
ฟอร์ตลงเดบิวต์ให้ทีมชุดใหญ่ครั้งแรกในวันที่ 13 ธันวาคม 2023 ในแมตช์ที่แพ้ให้กับรอยัล อันท์เวิร์ปในเกมเยือนไป 3–2 ในแชมเปียนส์ลีก
ในวันที่ 28 พฤษภาคม 2024 บาร์เซโลนาประกาศว่าทางสโมสรได้บรรลุข้อตกลงต่อสัญญากับฟอร์ต ทำให้เขามีสัญญากับสโมสรจนถึงวันที่ 30 มิถุนายน 2026
ทีมชาติ.
เยาวชนทีมชาติสเปน ฟอร์ตเป็นส่วนหนึ่งของทีมชาติรุ่นสเปนอายุไม่เกิน 16 ปี และทีมชาติรุ่นสเปนอายุไม่เกิน 17 ปี เขามีชื่ออยู่ในทีม รุ่นอายุไม่เกิน 17 ปี ที่ได้เข้าร่วมฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2023ที่ประเทศฮังการี
ปัจจุบัน ฟอร์ตลงเล่นให้กับทีมชาติสเปนรุ่นอายุไม่เกิน 19 ปี